
РЕПУБЛИКА БЪЛГАРИЯ

МИНИСТЕРСТВО НА ОКОЛНАТА СРЕДА И ВОДИТЕ

БАСЕЙНОВА ДИРЕКЦИЯ „ИЗТОЧНОБЕЛОМОРСКИ РАЙОН”



УВАЖАЕМИ ДАМИ И ГОСПОДА,
В изпълнение на ангажиментите на страната, съгласно изискванията на Рамковата директива по водите 2000/60/ЕО, Басейнова дирекция Източнобеломорски район разработи проект на План за управление на речните басейни за трети цикъл на управление, като последен етап от актуализацията на ПУРБ на ИБР за периода 2022-2027 г. 
На 30 март 2024 г. проектът на План за управление на речните басейни на Източнобеломорски район и Програмата от мерки са публикувани за обществени консултации на интернет страницата на МОСВ и на интернет страницата на БДИБР - https://earbd.bg/, секция Консултации – „Консултации ПУРБ 2022-2027“, за период от шест месеца. Считано от дата на публикуване до 30 септември 2024 г. включително, на основание чл. 168б от Закона за водите, всички заинтересовани страни и широката общественост могат да представят своите писмени становища, предложения и препоръки по публикувания проект.  

В периода на консултации, за по-подробно представяне и обсъждане на проекта на ПУРБ на ИБР и ПоМ, е предвидено провеждане на шест срещи по места, като информацията за тях е поместена на интернет страницата на БДИБР – https://earbd.bg/, секция Консултации.
Предвид значимостта на този стратегически документ и ангажираността на цялата общественост за опазване на водите, разчитаме на Вашето активно участие в обсъждането на проекта на ПУРБ и Програмата от мерки, с цел формиране на правилни и балансирани решения, насочени към постигане на целите за добро състояние на водите при гарантиране на устойчиво обществено-икономическо развитие.
В тази връзка, имаме удоволствието да Ви поканим на среща за поречието на р. Тунджа, на 25 юни 2024 г. в конферентната зала на хотел Национал, гр. Сливен. 
[bookmark: _GoBack]Моля да заявите Вашето участие, не по-късно от 21 юни 2024 г., като изпратите попълнен регистрационен формуляр на следната електронна поща: consult_earbd@abv.bg. 
Предварително благодарим за Вашето съдействие!

